title: Pura Tamba Waras
text: Pura Tamba Waras kaadegang pantaraning abad 12. Saking lelintihanyane, raja Tabanan inggih punika Cokorda Tabanan sungkan rahat miwah nenten manggihin tamba anggén ngicalang sungkanidané. Raris makasami baudandan ida ngrereh tamba miwah raris ida ngamolihang cihna, ring dija ja wénten andus, irika jagi katemuang tambanidané. Risampune mamargi doh ring alas madurgama ring Batukaru, kapanggihin andus sané mawit saking klapa ring tanahe sané wénten ring tegalan tihing. Raris irika mapinunas mangda ngamolihang tamba. Risampune tamba punika kaaturang ring Raja Tabanan raris ida kenak sakadi jati mula. Punika mawinan genah kapanggihin tamba punika kawangun pura sané kawastanin Pura Tamba Waras.